BECKWITH] TEXT AND TRANSLATION 399 
A ma keia olelo a ke Alii, hekau iho la na waa o lakou i ke kai, 
pii aku Ja o Aiwohikupua me kona Kuhina a hiki i Kukululaumania, 
ma ke kauhale 0 na kamaaina, a noho iho la malaila e kali ana no 
ka malie o ka ua. A hala na Ja eha malaila, haalele loa ka malie 
o Hilo, ike maopopoia aku la ke kalae ana mai o ka aina, a waiho 
wale mai o Panaewa. 
I ka eha o ka la, i ke kakahiaka nui, ala ae la o Aiwohikupua, a 
puka aku la mawaho o ka hale, aia hoi, e pio mai ana no ke anuenue 
i kahi a laua i ike mua ai, kakali, loihi iho la ke Alii a hiki i ka puka 
ana o ka Ja, hoi aku Ja a kona Kuhina aia kela e hiamoe ana, hooala 
aku Ja, me ka i aku i ke Kuhina, “ E! pono io paha kau e olelo nei, 
ia’u no kakahiaka poeleele, ala e aku nei no wau iwaho, ike aku nei 
no au, e pio mai ana ke anuenue i kahi no au i kuhikuhi ai ia’u, 2 
ke kali mai la no wau a puka ka la, aia no ke mau la ke anuenue, 
hoi mai la wau hoala aku nei ia oe.” 
Olelo aku la ua wahi kanaka nei, “O ka’u ia e olelo aku ana ia oe, 
e holo kakou, i na paha aia kakou i uka o Paliuli kahi i noho ai i 
keia mau la.” 
Ta kakahiaka, haalele Jakou ia Makahanaloa, holo waho na waa o 
lakou, o Keaau ke awa. 
Ta holo ana o lakou a ahiahi, pae lakou i Keaau, nana aku la lakou 
e ku mai ana no na hale o Kauakahialii ma, e heenalu mai ana no 
hoi na kamaaina; a hiki lakou, mahalo mai la na kamaaina no 
Aiwohikupua e like me kona ano mau. 
Noho malihini iho la lakou ia Keaau, a ahiahi, kauoha mua iho la 
o Aiwohikupua i na hookele a me na hoewaa, e noho malie a hoi 
mai laua mai ka laua huakai imi wahine mai, oiai o lakou wale no. 
I ka napoo ana o ka la, hopu aku la o Aiwohikupua i kona aahu 
Ahuula, a haawi aku lai kahi kanaka, a pii aku la. 
Pui aku la laua iloko o na ululaau loloa, i ka hihia paa o ka 
nahelehele, me ka luhi, a hiki laua ma kahi e kokoke ana i Paliuli, 
lohe laua i ka leo o ka moa. I aku la kahi kanakai ke Alii, “ Kokoke 
puka kaua.” 
Hoomau aku Ja no laua i ka pii a lohe hou Jaua i ka leo 0 ka moa 
(o ka moa kua-lua ia). Hoomau aku laua i ka pii a hiki i ka mala- 
malama loa ana. - 
I aku la kahi kanaka i ke Alii, “FE! puka kaua, aia ke kupuna- 
wahine o Laieikawai ke houluulu mai la i na moa, e like me kana 
hana mau.” 
Ninau aku la o Aiwohikupua, “Auhea ka hale o ke Alii Wahine? ” 
IT aku la kahi kanaka, “Aia a puka lea aku kaua iwaho o ka ma- 
hinaai nei la, alaila, ike maopopo leaia aku ka hale.” 
